Žaliakalnio seniūnija

Žaliakalnio seniūnija – buvęs administracinis-teritorinis vienetas Kauno miesto savivaldybėje, apėmęs Kalniečių ir Žaliakalnio mikrorajonus.Žaliakalnio seniūnija.  Veikė 4 bendruomenės, susibūrusios į bendruomenės centrus („Pelėdos“, „Spindulys“ „Žaliakalnio aušra“ ir „Žaliasis Ąžuolynas“), 1 gimnazija, 2 vidurinės, 1 pagrindinė ir 2 pradinės mokyklos, 1 darželis-mokykla, 4 papildomo ugdymo įstaigos, 11 ikimokyklinio ugdymo įstaigų.

Žymiausias pastatas – Kauno Kristaus prisikėlimo bažnyčia, taip pat buvo Kauno šv. Mikalojaus Stebukladario sentikių cerkvė, Petro Vileišio aikštė, kurioje vyko dainų šventės, buvo ruošiami kariuomenės paradai, Kauno sporto halė, S. Dariaus ir S. Girėno stadionas, Kauno ledo arena, Kauno medicinos universiteto klinikos, Kūno kultūros akademija, buvusi Kauno meno mokykla, Jono Jablonskio gimnazija, Zoologijos sodas, Ąžuolynas – gamtos paminklas, Žaliakalnio funikulierius, Kauno tvirtovės VII fortas, Dainų slėnis, Juozo Gruodžio memorialinis muziejus, Miko ir Kipro Petrauskų lietuvių muzikos muziejus.

 Geografija 

Seniūnija užėmė 735 ha plotą, čia buvo 160 gatvių, jų ilgis – 94,5 km. Seniūnija ribojosi su Vilijampolės seniūnija vakaruose, Eigulių seniūnija šiaurėje, Dainavos seniūnija rytuose ir Šančių seniūnija pietuose. 2007 m. seniūnijoje buvo 4446 gyvenamieji namai, iš jų 412 – daugiabučių, 4034 – privatūs.

Seniūnija buvo įsikūrusi kairiajame Neries krante, pakrantės šlaituose yra dalis seniūnijos žaliųjų plotų. Didžiausias parkas – Ąžuolynas, kuriame buvo ir Dariaus ir Girėno stadionas. Pagrindinės gatvės – Savanorių prospektas, K. Petrausko gatvė, Utenos gatvė, Tvirtovės alėja, Nuokalnės gatvė, Sukilėlių prospektas, Jonavos gatvė, Kalpoko gatvė, Vydūno alėja.

 Istorija 

Seniūnija įkurta 2000 m. vasario 24 d. Kauno miesto savivaldybės tarybos nutarimu Nr. 20. Tuo metu senasis Žaliakalnis kartu su Kalniečių rajonu tapo bendru administraciniu vienetu – Žaliakalnio seniūnija. Žaliakalnio seniūnija panaikinta 2025 m. gruodžio 1 d. prijungiant prie Centro-Žaliakalnio seniūnijos.Kauno miesto savivaldybės tarybos sprendimas Nr. T-572 „Dėl Kauno miesto savivaldybės administracijos filialų seniūnijų teritorijų ribų keitimo, seniūnijų sujungimo ir Žemosios Fredos seniūnijos įsteigimo“. 2025-07-08

|-
| 2001-04  || || 31 692 ||
|-
| 2011 m.  || || 24 001 ||
|-
| 2021 m.  || 7 || 21 200 ||
|}

 Seniūnai 
 Bronius Girdauskas, 2006?–2022 m.

 Šaltiniai 

 Nuorodos 
 Žaliakalnio seniūnijos gatvės. Kaunas21.lt

Kategorija:Kauno miesto savivaldybės seniūnijos
Kategorija:Panaikintos Lietuvos savivaldybių seniūnijos